27 снежня праіранскія апалчэнцы абстралялі амерыканскую базу К-1 у Іраку. Пасля гэтага інцыдэнту амерыканскія ВПС разбамбілі пяць аб’ектаў праіранскай міліцыі «Катаіб Хезбала» ў Сірыі і Іраку, што і паслужыла падставай да нападу шыітаў на дыпмісію. 31 снежня, у адказ на бамбаванні, апалчэнцы атакавалі пасольства ЗША ў Багдадзе. Дональд Трамп усклаў адказнасць за гэта на Іран. 3 студзеня 2020 года ВПС ЗША бамбавалі міжнародны аэрапорт Багдада, падчас чаго загінулі Касем Сулеймані — камандуючы атрадам «Кодс» іранскага Корпуса Вартавых Ісламскай рэвалюцыі і Абу Махдзі Аль-Мухандзіс — камандзір іракскай групоўкі шыіцкіх апалчэнцаў «Сілы народнай мабілізацыі». Абодва былі абвінавачаны ЗША ў арганізaцыі атакі на дыпмісію. 8 студзеня Іран нанёс удар балістычнымі ракетамі па ваенна-паветранай базе Айн аль-Асад і базе ў Эрбілі на поўначы Ірака, дзе размешчаныя амерыканскія войскі. Бамбардзіроўка адбывалася двума хвалямі. За другім разам пацярпела трэцяя база ЗША — Кемп Кук. Адказнасць на сябе ўзяў Іранскі корпус вартавых рэвалюцыі. Адзначаецца, што спачатку былі выпушчаны больш за 10 ракет, а затым каля пяці. Тым часам пад Тэгеранам іранскія СПА памылкова збілі ўкраінскі авіялайнер, прыняўшы яго за амерыканскую крылатую ракету.